**VU FILOSOFIJOS FAKULTETAS**

**PSICHOLOGIJOS INSTITUTAS**

**EDUKACINĖS IR VAIKO PSICHOLOGIJOS MAGISTRANTŪROS STUDIJŲ**

**PROGRAMOS PROFESINĖ PRAKTIKA**

**Praktikos laikas, trukmė:**

|  |  |  |  |  |
| --- | --- | --- | --- | --- |
| Praktikos pavadinimas  | Vieta  | Akademinis darbas  | Laikotarpis  | Atsiskaitymas  |
| Praktika institucijoje | Profesinė priežiūra | Savarankiškas darbas |
| Edukacinės ir vaiko psichologijos profesinė praktika  | Ugdymo įstaiga  | 192  | 32  | 36 | 2023 10 02 2024 01 22 | Ataskaitosrengimas ir pristatymas |
| Švietimo pagalbos ar psichologines paslaugas vaikams teikiantis centras  | 192 | 32 | 36 | 2024 02 05 2024 03 31  |
|  | Viso  | 384 | 64  | 72 |   |  |
|  | Viso  | 520 |

**Pagrindinis praktikos tikslas** – susipažinti su ugdymo įstaigos ir PPT ar psichologines paslaugas teikiančio centro psichologo darbu ir įgyti darbo ugdymo įstaigoje bei įvairiose tarnybose ar centruose, teikiančiuose psichologines paslaugas vaikams ir jaunimui, įgūdžių.

Studentai įgys praktinių psichologinio įvertinimo, konsultavimo ir intervencijos, darbo specialistų komandoje įgūdžių; gebės įvertinti individo, grupės ir organizacijos psichologines problemas; gebės moksliškai pagrįsti teikiamos pagalbos principus ir prevencines priemones. Įgys profesinės saviugdos gebėjimą.

**Praktikos metu studentas turi susipažinti ir analizuoti:**

1. Praktikos vietą-instituciją [paskirtį, tikslus, struktūrą; personalo sudėtį ir pareigas; institucijos funkcionavimo aplinką (valdymą, finansavimą, personalo valdymą), institucijos išorinę ir vidinę aplinką; institucijos mikroklimatą (tarpusavio bendravimą, drausmės politiką, tvarką ir kt.); bendradarbiavimą su kitomis institucijomis; ryšius su visuomene].
2. Klientų grupę (klientų skaičių įstaigoje, klientų grupes, klientų socialinį statusą, pagrindines klientų psichologines problemas).
3. Teikiamų paslaugų pobūdį ir psichologinės pagalbos proceso organizavimą.
4. Taikomus metodus ir priemones.
5. Psichologo pareigybę, jo funkcijas, vaidmenis.
6. Reikalingus teisinius aktus.
7. Praktinį psichologo darbą, profesinės etikos laikymąsi.
8. Psichologo darbą komandoje, bendradarbiavimą su kitais specialistais.

**Galimos edukacinės ir vaiko psichologijos magistrantūros programos profesinės praktikos sritys ir vietos:**

Edukacinės ir vaiko psichologijos programos magistrantų profesinė praktika atliekama įvairiose švietimo institucijose; ugdymo įstaigose, pedagoginėse–psichologinėse tarnybose; įvairiuose centruose, teikiančiuose psichologines paslaugas vaikams ir jaunimui; profesinės karjeros centruose. Parenkant praktikos vietas atsižvelgiama į tai, kad jose dirbtų kvalifikuotas psichologas, turintis ne mažesnį nei 3 metų praktinio darbo stažą.

**Vadovavimas praktikai ir profesinė priežiūra**

Praktikai vadovauja Psichologijos instituto dėstytoja - praktikos vadovė (*toliau* – VU praktikos vadovė) bei profesionalus(i) psichologas(ė) praktikos vietoje (*toliau* – Įstaigos praktikos vadovas(ė)). Studentai iki 2023 m. spalio 1 d. ir 2024 m. vasario 2 d. parengia užduotis ir suderina jį su abiem praktikos vadovais. Įstaigos praktikos vadovas sudaro sąlygas studentui stebėti profesionalių psichologų darbą, atlikti numatytas užduotis, konsultuoja, aptaria praktikos metu iškilusius klausimus, suteikia kitą reikalingą pagalbą, įvertina studento darbą pasibaigus praktikai. Įstaigos praktikos Vadovas atlieka studento praktikanto profesinę priežiūrą.

Su VU praktikos vadovu studentai ne rečiau nei kartą per mėnesį susitinka aptarti praktikos eigos bei iškilusių sunkumų (konkreti data nustatoma abipusiu susitarimu; apie ją pasirašant sutartį turi būti pranešta Įstaigos praktikos vadovams). VU praktikos vadovas teikia profesinę priežiūrą studentams praktikantams universitete kurso tvarkaraštyje numatytu laiku. Susitikimo metu aptariamas praktikanto darbas, padedama į darbą pažvelgti ir emociniu, ir kognityviniu lygmeniu, padedama praktikantui ugdyti pasitikėjimą savimi ir profesinį tapatumą. Esant poreikiui, studentai praktikantai gali kreiptis konsultacijų į visus Edukacinės ir vaiko psichologijos studijų programos dėstytojus jų priėmimo metu.

Praktika – sudėtinė studijų programos dalis. Todėl praktikos metu studentams gali būti universitete skaitomos paskaitos, vedami praktiniai užsiėmimai, seminarai.

**Praktikos dokumentacija:**

* Tarp VU, Institucijos, kurioje atliekama praktika, vadovo ir studento yra pasirašoma trišalė ***Studento praktinio mokymo sutartis*** (3 egz. – trims šalims). Studentas užpildo sutarties formą, pavadintą ***Trišalė sutartis*** ir patalpintą Praktikos skiltyje adresu <https://www.fsf.vu.lt/studentams/magistranturos-studijos/edukacine-ir-vaiko-psichologija>.
* VU praktikos vadovas, atsižvelgdamas į Edukacinės ir vaiko psichologijos studijų programos dalyko Profesinė praktika aprašą, parengia ***Pavyzdines profesinės praktikos užduotis*** (prieiga aukščiau nurodytu adresu). Praktikos pradžioje studentas kartu su Įstaigos praktikos vadovu pakoreguoja pavyzdines profesinės praktikos užduotis**,** atsižvelgdami į institucijos poreikius bei galimybes. Pakoreguotos profesinės praktikos užduotys pateikiamos suderinimui VU praktikos vadovui.
* Įstaigos praktikos vadovui pristatoma forma ***Studento (ės) profesinės praktikos įvertinimas*** (prieiga aukščiau nurodytu adresu), kad pastarasis žinotų, jog reikės įvertinti studento veiklą.

**Pagrindinės Edukacinės ir vaiko psichologijos magistrantūros programos profesinės praktikos dalys:**

Studentas praktikos metu turi atlikti užduotis, kurias jam skiria Įstaigos praktikos vadovas darbo vietoje, atsižvelgdamas į institucijos tikslus, poreikius ir pan. Edukacinės ir vaiko psichologijos magistrantūros programos praktika - sudėtinė mokymosi proceso dalis ir tąsa. Todėl studentui praktikos vietoje turi būti sudaryta galimybė ir skirta pakankamai laiko atlikti konkrečias praktikos užduotis. Galimos praktikos užduotys:

1. Profesionalo psichologo darbo stebėjimas (įvertinimo, konsultavimo).
2. Psichologo darbo komandoje su kitais specialistais stebėjimas.
3. Dalyvavimas atvejų analizės grupėse.
4. Psichologinis vaiko mokymosi, emocinių ir elgesio problemų įvertinimas.
5. Vaiko ir tėvų konsultavimas.
6. Įvairių intervencijos metodų taikymas individui ir grupei.
7. Probleminės klasės įvertinimas
8. Savarankiškų tyrimo projektų rengimas.
9. Mokytojų ir tėvų psichologinis švietimas.
10. Moksleivių psichologinis švietimas (pamokos, lankstinukai).

Konkretūs darbai, kuriuos turi atlikti studentas, turi būti numatytos praktikos užduotyse.

**Atsiskaitymas:**

Praktikos vietoje studentai atsiskaito pagal institucijoje nustatytą tvarką. Studento atlikta praktika vertinama gynimo metu. Atsiskaitant už praktiką, studentas pateikia Edukacinės ir vaiko psichologijos magistrantūros programos profesinės praktikos ataskaitą (raštu). Prie ataskaitos pridedamas Įstaigos praktikos vadovo atsiliepimas apie studento darbą. Visa tai pristatoma VU praktikos vadovui. Atsiskaitymo terminai, profesinės praktikos aptarimo data ir laikas skelbiami kurso el. pašto konferencijoje. Pageidautinas Įstaigų praktikos vadovų dalyvavimas. Galutinį įvertinimą rašo VU praktikos vadovas, atsižvelgdamas į profesinės praktikos ataskaitą, gynimą ir Įstaigų praktikos vadovų įvertinimą.

**Reikalavimai profesinės praktikos ataskaitai:**

Praktikos ataskaita rašoma atsižvelgiant į turimas praktikos užduotis (jos turi būti pridedamos prie ataskaitos). Ataskaitoje turi būti šios dalys:

* Institucijos, kurioje atliekama praktika, apibūdinimas (jos struktūra, personalas, darbo organizavimas, bendradarbiavimas su kitomis institucijomis, psichologo darbą reglamentuojančios instrukcijos ir įstatymai).
* Klientai. Kas kreipiasi, kokios dažniausios problemos ir pan.
* Kiekybinis praktikos metu atliktų užduočių ir kitų darbų aprašymas (kada ir kas daryta, kiek kartų). Pvz.:

|  |  |  |
| --- | --- | --- |
| **Data**  | Atliktas darbas  | Pastabos  |
| 2023.10.20, 27, 31  | Konsultavimo stebėjimas  | 2 priedas  |

Kiekybinėje analizėje turi matytis visi praktikos metu nuveikti darbai. Nuoroda į priedus reikalinga tam, kad būtų lengviau susigaudyti skaitantiems ataskaitą. Kiekybinis atliktų užduočių aprašymas turi būti pasirašytas praktikos vadovų organizacijoje.

* Kokybinis praktikos metu atliktų užduočių aprašymas (būtinai turi apimti ataskaitas apie psichologinio įvertinimą ir konsultavimą). Taip pat turi būti atsiskaityta už kitas konkrečias užduotis, kurias magistrantas atliko praktikos vietoje [trumpai aprašytas užduoties tikslas, naudoti metodai ir pateikiami rezultatai (pridedami visi tyrimo protokolai arba jų kopijos; paskaitų ir kitų užsiėmimų planai; sukurtos anketos, lankstinukai, projektai ir pan.)].
* Profesinė refleksija:
	+ kokių įgūdžių įgijo praktikos metu, su kokiais naujais metodais susipažino (parašyti konkrečiai, su pavyzdžiais);
	+ problemos, sunkumai, su kuriais susidūrė praktikos metu. Tai analizuojant, išskirti, kokių žinių ir įgūdžių, reikalingų savarankiškam darbui, trūksta, ką, atsižvelgiant į tai, galima siūlyti keisti ar papildyti universitetinėje psichologų rengimo programoje;
	+ pasiūlymai ateities praktikos organizavimui.